ક્રિકેટ વિશ્વ કપ ૨૦૦૭

આઇસીસી (ICC) ક્રિકેટ વિશ્વ કપ 2007   ટુર્નામેન્ટની નવમી આવૃત્તિ હતી અને વેસ્ટ ઇન્ડીઝમાં 13 માર્ચથી 28 એપ્રિલ 2007 દરમિયાન યોજાઇ હતી. તેમાં ક્રિકેટના વન ડે ઇન્ટરનેશનલ માળખાનો ઉપયોગ થયો હતો.  તેમાં કુલ 51 મેચ રમાઇ હતી જે વર્લ્ડ કપ 2003માં રમાયેલી મેચ કરતા ત્રણ મેચ ઓછી હતી. ટુર્નામેન્ટમાં ઉતરેલી 15 ટીમને શરૂઆતમાં ચાર ગ્રૂપમાં વહેંચવામાં આવી હતી. દરેક ગ્રૂપમાંથી શ્રેષ્ઠ દેખાવ કરનારી બે ટીમને "સુપર 8" માળખામાં મોકલવામાં આવી હતી.  આમાંથી ઓસ્ટ્રેલિયા, ન્યૂ ઝીલેન્ડ, શ્રીલંકા અને દક્ષિણ આફ્રિકા સેમિ-ફાઇનલ સુધી  પહોંચી હતી અને ઓસ્ટ્રેલિયાએ ફાઇનલમાં શ્રીલંકાને હાર આપીને સતત ત્રીજો વર્લ્ડ કપ જીત્યો હતો.  ટુર્નામેન્ટમાં અજેય વિક્રમને પગલે ઓસ્ટ્રેલિયાની વર્લ્ડ કપમાં એક પણ મેચ હાર્યા વગર સતત જીતેલી મેચની સંખ્યા વધીને 29 થઇ હતી. ઓસ્ટ્રેલિયાની ટીમે વર્લ્ડ કપ 1999માં 23 મે 1999થી માંડીને વર્લ્ડ કપ 2007 ફાઇનલ સુધી સતત એક પણ વન ડે મેચ હારી ન હતી. ટુર્નામેન્ટ બાદ આઇસીસી (ICC)એ ટુર્નામેન્ટની 239 મિલિયન ડોલરની વધારાની આવક તેના સભ્યોમાં વહેંચી દીધી હતી.આઇસીસી (ICC)એ 31 ડિસેમ્બર 2007ના અંતે પુરા થતા 9 મહિનાના નાણાકીય હિસાબ એકત્ર કર્યા, હિસાબી નોંધ 12.  

યજમાનની પસંદગી
ઇન્ટરનેશનલ ક્રિકેટ કાઉન્સિલની વારાફરતી તક આપવાની નીતિ અંતર્ગત વર્લ્ડ કપ વેસ્ટ ઇન્ડીઝમાં યોજવાનું નક્કી થયું હતું.  ભૂતકાળની વર્લ્ડ કપ ટુર્નામેન્ટોમાં વેસ્ટ ઇન્ડીઝની ક્રિકેટ ટીમ બીજા ક્રમની સૌથી સફળ ટીમ રહી હતી તેમ છતાં કેરિબીયનમાં સૌપ્રથમ વખત ક્રિકેટ વર્લ્ડ કપ યોજાઇ રહ્યો હતો.વિજયની સંખ્યા, વિજયની ટકાવારી અને કપ વિજયની સંખ્યાની દ્રષ્ટિએ.  અલબત્ત, 1975થી 1987 સુધી તેઓ આ તમામ માપદંડમાં ટોચ પર હતા અને 2003માં ઓસ્ટ્રેલિયાએ તેણે જીતેલા કપની સંખ્યા જાહેર કરી હતી. અમેરિકાએ લાઉડરહીલ, ફ્લોરિડામાં બંધાયેલા તેના નવા ક્રિકેટ ગ્રાઉન્ડમાં મેચ યોજવા માટે ભારે લોબિંગ કર્યું હતું તેમ છતાં આઇસીસી (ICC)એ તમામ મેચ કેરિબીયન રાષ્ટ્રોમાં યોજવાનું નક્કી કર્યું.  બર્મુડા, સેન્ટ વિન્સેન્ટ અને ગ્રેનિડીન્સની બિડ તેમજ જમૈકાની બીજી બિડ પણ નકારાઇ હતી.

સ્થળો
વર્લ્ડ કપ ફાઇનલ ટુર્નામેન્ટ રમવા માટે વેસ્ટ ઇન્ડીઝમાં આઠ સ્થળોની પસંદગી કરાઇ હતી.  સેન્ટ લુસિયા, જમૈકા અને બાર્બાડોસ સિવાયના તમામ યજમાન દેશોએ છ મેચોનું આયોજન કર્યું હતું. બાર્બાડોસમાં ફાઇનલનું આયોજન થયું હતું જ્યારે સેન્ટ લુસિયા અને જમૈકાએ સાત મેચો યોજી હતી. 

સ્ટેડિયમની ક્ષમતા બેઠક ક્ષમતા શીર્ષક હેઠળ દર્શાવેલી છે. 
 એન્ટિગુઆ અને બર્બુડા બાર્બાડોસ ગ્રેનાડા ગયાના  સર વિવિયન રિચાર્ડ્સ સ્ટેડિયમબેઠક ક્ષમતા: 20,000  કેન્સિંગ્ટન ઓવલબેઠક ક્ષમતા: 31,000  ક્વિન્સ પાર્કબેઠક ક્ષમતા: 20,000  પ્રોવિડન્સ સ્ટેડિયમબેઠક ક્ષમતા: 20,000  150px  150px   150px 390px જમૈકા સેન્ટ કિટ્સ અને નેવિસ સેન્ટ લુસિયા ટ્રિનીદાદ એન્ડ ટોબેગો  સેબિના પાર્કબેઠક ક્ષમતા: 20,000  વોર્નર પાર્ક સ્ટેડિયમબેઠક ક્ષમતા: 10,000  બિસેજૌર સ્ટેડિયમબેઠક ક્ષમતા: 20,000  ક્વિન્સ પાર્ક ઓવલબેઠક ક્ષમતા: 25,000     150px

ચાર વધારાના સ્થળો કે જ્યાં, વોર્મ-અપ મેચ યોજાઇ હતી.

દેશશહેરસ્ટેડિયમક્ષમતાખર્ચ  બાર્બાડોસ  બ્રિજટાઉન  3Ws ઓવલ8,500   જમૈકા  ફેલમાઉથ, જમૈકા  ગ્રીનફીલ્ડ સ્ટેડિયમ25,000  US$35 મિલિયન  સેન્ટ વિન્સેન્ટ અને ગ્રેનેડીન્સ  કિંગ્સટાઉન  આર્નોસ વેલ સ્ટેડિયમ12,000   ટ્રિનીદાદ એન્ડ ટોબેગો  સેન્ટ ઓગસ્ટિન  સર ફ્રાન્ક વોરેલ મેમોરિયલ ગ્રાઉન્ડ22,000 
જમૈકા સરકારે 'ઓન ધ પીચ' ખર્ચ માટે 81 મિલિયન અમેરિકન ડોલરનો ખર્ચ કર્યો હતો. જેમાં સબિના પાર્કના નવીનીકરણ અને ટ્રિલોનીમાં નવી બહુહેતુક સુવિધા ઉભી કરવાનો સમાવેશ થાય છે. જમૈકાએ આ માટે ચીન પાસેથી લોન લીધી હતી.  'ઓફ ધ પીચ ખર્ચ' માટે વધુ 20 મિલિયન અમેરિકન ડોલરની જોગવાઇ કરાઇ હતી, આમ કુલ ખર્ચ 100 મિલિયન અમેરિકન ડોલર અથવા 7 બિલિયન જમૈકન ડોલરે પહોંચ્યો હતો. આને પગલે સબિના પાર્કના ફેરબાંધકામનો ખર્ચ 46 મિલિયન અમેરિકન ડોલર જ્યારે ટ્રીલોની સ્ટેડિયમનો ખર્ચ 35 મિલિયન અમેરિકન ડોલર થયો હતો.  સ્ટેડિયમ પર ઓછામાં ઓછા 301 મિલિયન અમેરિકન ડોલરનો ખર્ચ કરાયો હતો. 

ટ્રિનીદાદમાં બ્રાયન લારા સ્ટેડિયમએ 21 સપ્ટેમ્બર 2006ના રોજ ટુર્નામેન્ટ અગાઉની વોર્મ-અપ મેચના સ્થળ તરીકેનો દરજ્જો ગુમાવ્યો હતો. 

લાયકાત
16 ટીમનું ફીલ્ડ, ક્રિકેટ વર્લ્ડ કપ માટેની સૌથી મોટું, ફીલ્ડની તમામ 16 ટીમો અત્યારે વન ડે ઇન્ટરનેશનલનો દરજ્જો ધરાવે છે.  જેમાં આઇસીસી (ICC)ના પૂર્ણ સમયના દસ સભ્યોનો સમાવેશ થાય છે. (જે તમામ ટેસ્ટ અને કાયમી વનડે ઇન્ટરનેશનલનો દરજ્જો ધરાવે છે): 


અન્ય છ (સહયોગી)વન ડે ઇન્ટરનેશનલ રાષ્ટ્રોમાં કેન્યા (તેની પાસે 2009 સુધી વન ડે ઇન્ટરનેશનલનો દરજ્જો  હતો) અને પાંચ વધુ ટીમોનો સમાવેશ થાય છે જે આઇસીસી (ICC) ટ્રોફી 2005 મારફતે લાયક થઇ હતી (2009 સુધી વન ડે ઇન્ટરનેશનલો દરજ્જો ધરાવતી હતી):

/ આયર્લેન્ડ  

માધ્યમો દ્વારા કવરેજ
વર્લ્ડ કપ તેની પ્રત્યેક ટુર્નામેન્ટ સાથે એક મિડીયા ઇવેન્ટ તરીકે ઉભર્યો છે.  વર્લ્ડ કપ 2003 અને વર્લ્ડ કપ 2007ના સ્પોન્સરશિપ અને ટેલિવિઝન રાઇટ્સમાંથી 550 મિલિયન અમેરિકન ડોલર મળ્યા હતા.  વર્લ્ડ કપ 2007નું વિશ્વના 200થી વધુ દેશોમાં ટેલિવિઝન પ્રસારણ કરાયું હતું અને અંદાજે બે અબજથી વધુ દર્શકોએ તેને નિહાળ્યું હતું. વર્લ્ડ કપ 2007ને કારણે વેસ્ટ ઇન્ડીઝમાં 1,00,000 મુલાકાતીઓ આવવાની ધારણા હતી કે જેઓ માત્ર ટુર્નામેન્ટ જેવા માટે જ વેસ્ટ ઇન્ડીઝ આવી રહ્યાં હતા. 

ક્રિકેટ વિશ્વ કપ 2007 માટે નારંગી રંગના અમેરિકન ગુચ્છાદાર રીંછ જેવા પ્રાણીને "મેલો" નામે તેના પ્રતિનિધિ (મેસ્કોટ) તરીકે રજૂ કર્યું હતું.  મેચ દરમિયાન જાહેરાત કરાઇ હતી કે મેલો કોઇ જાતિ, ઉંમર કે લિંગ ધરાવતું નથી, તે એક અભિગમ છે, તે વેસ્ટ ઇન્ડીઝના યુવાન લોકોનો અભિગમ છે. વર્લ્ડ કપ માટે સત્તાવાર ગીત "ધ ગેમ ઓફ લવ એન્ડ યુનિટી" હતું. જે જમૈકામાં જન્મેલા શેગી, બજન કલાકાર રૂપી અને ટ્રિનીદાદના ફે-એન લ્યોન્સ દ્વારા રજૂ કરાયું હતું. 

2007 ટુર્નામેન્ટમાં અત્યાર સુધીના યોજાયેલા ક્રિકેટ વર્લ્ડ કપમાં ટિકીટના વેચાણથી થયેલી આવકમાં મહત્તમ આવક નોંધાઇ હતી, આ ટુર્નામેન્ટમાં 6,72,000થી વધુ ટિકીટોનું વેચાણ થયું હતું.વર્લ્ડ કપના નફાથી દેવામાં ડૂબેલા વિન્ડીઝ બાર્ડને મજબૂતાઇ મળી   વર્લ્ડ કપ 2007ની સેમિ ફાઇનલ સુધીમાં લગભગ 4,03,000 પ્રેક્ષકોએ પ્રત્યક્ષ મેચ નિહાળી હતી, આમ મેચ દીઠ 8,500 સમર્થકોએ હાજરી આપી હતી. 

લીડઅપ
તમામ મુખ્ય ટેસ્ટ મેચ રમતા દેશોની ટીમોનો કાર્યક્રમ એવો હતો કે તેઓ વર્લ્ડ કપ પહેલા અન્ય મુખ્ય વન ડે ઇન્ટરનેશનલ ટીમ સામે મોટી સંખ્યામાં વન ડે ઇન્ટરનેશલ રમી શક્યા હતા.  ઓસ્ટ્રેલિયા, ન્યૂ ઝીલેન્ડ અને ઇંગ્લેન્ડે કોમનવેલ્થ બેન્ક સિરીઝમાં ભાગ લીધો હતો જ્યાં ઇંગ્લેન્ડે ઓસ્ટ્રેલિયાને ફાઇનલમાં હરાવી હતી.  ઓસ્ટ્રેલિયાની ટીમ બાદમાં ચેપલ-હેડલી ટ્રોફી રમવા ન્યૂ ઝીલેન્ડ ગઇ જ્યાં તે 3-0થી હારી હતી.  દક્ષિણ આફ્રિકાની ટીમે ભારત સામે પાંચ વન ડે ઇન્ટરનેશનલ (દક્ષિણ આફ્રિકા 4-0થી જીત્યું હતું) અને પાકિસ્તાન સામે પાંચ મેચ રમી હતી.(જેમાં દક્ષિણ આફ્રિકા 3-1થી જીત્યું હતું) જ્યારે ભારતની ટીમ પણ વેસ્ટ ઇન્ડીઝ સામે ચાર વનડે ઇન્ટરનેશનલ (જેમાં ભારત 3-1થી જીત્યું હતું) અને શ્રીલંકા સામે ચાર વનડે ઇન્ટરનેશનલ રમી હતી (જેમાં ભારત 2-1થી જીત્યું હતું).  બાંગ્લાદેશની ટીમે ઝિમ્બાબ્વે સામે ચાર વનડે ઇન્ટરનેશનલ રમી હતી (જેમાં બાંગ્લાદેશ 3-1થી જીત્યું હતું) અને કેનેડા અને બર્મુડા સામે ત્રિકોણીય શ્રેણી જીતી હતી.  એસોસિયેટ વન ડે ઇન્ટરનેશનલ ટીમોએ વર્લ્ડ ક્રિકેટ લીગમાં ભાગ લીધો હતો જેમાં કેન્યાની જીત થઇ હતી. આ ટીમોએ વર્લ્ડ કપ અગાઉ અન્ય શ્રેણીમાં પણ ભાગ લીધો હતો. 

ક્રિકેટ વર્લ્ડ કપની શરૂઆત અગાઉ ટીમોનો ક્રમાંક
ક્રમાંકટીમ ગુણ  style="background:white; border-top-color:white;border-bottom-color:white;"  ક્રમાંકટીમગુણ 1  128  style="background:white; border-top-color:white;border-bottom-color:white;"  9  42 2  125  style="background:white; border-top-color:white;border-bottom-color:white;"  10  22 3  113  style="background:white; border-top-color:white;border-bottom-color:white;"  11  0 4  111  style="background:white; border-top-color:white;border-bottom-color:white;"   12     0% /  69% 5  109  style="background:white; border-top-color:white;border-bottom-color:white;"   13     0% /  50% 6  108  style="background:white; border-top-color:white;border-bottom-color:white;"   14  /આયર્લેન્ડ   0% / 44% 7  106  style="background:white; border-top-color:white;border-bottom-color:white;"   15     0% /  33% 8  101  style="background:white; border-top-color:white;border-bottom-color:white;"   16     0% / 28%
નોંધઃ ટીમ નંબર 12-16 વર્લ્ડ કપની અગાઉ સુધી સત્તાવાર વન ડે ઇન્ટરનેશનલ રેન્કિંગ ધરાવતી ન હતી. તેમનું પૂર્ણ સમયના સભ્યોની સામે તેમની જીતની ટકાવારી અને બાદમાં ટુર્નામેન્ટ અગાઉ સહયોગી સભ્યો સામે તેમની જીતની ટકાવારીમાં રેન્કિંગ કરવામાં આવ્યું છે.  - નોંધ: WCL ડિવિઝન 1માં વન ડે ઇન્ટરનેશનલ, વર્લ્ડ કપ પહેલા સભ્યો દ્વારા રમાયેલી છેલ્લી વનડે ઇન્ટરનેશનલ હતી.

વોર્મ-અપ મેચ

મુખ્ય ટુર્નામેન્ટ અગાઉ તમામ 16 દેશોએ તૈયારી કરવા, વિવિધ વ્યૂહરચનાનો અનુભવ લેવા તેમજ વેસ્ટ ઇન્ડીઝના વાતાવરણમાં અનુકૂળ થવા માટે વોર્મ-અપ મેચની એક શ્રેણી રમી હતી. વોર્મ-અપ મેચોને સત્તાવાર વન ડે ઇન્ટરનેશનલ ગણાઇ ન હતી.  આ મેચો 5 માર્ચ સોમવારથી શુક્રવાર 9 માર્ચ સુધી રમાઇ હતી.  આ મેચોમાં બાંગ્લાદેશના ન્યૂ ઝીલેન્ડ સામેના આશ્ચર્યજનક વિજયનો સમાવેશ થાય છે. 

ઉદઘાટન સમારોહ
210px|thumb|right|ક્રિકેટ વિશ્વ કપ 2007ના ઉદઘાટન પ્રસંગે આતશબાજી
ક્રિકેટ વિશ્વ કપ 2007નો ઉદઘાટન સમારોહ 11 માર્ચ 2007, રવિવારના રોજ જમૈકામાં ટ્રિલોની સ્ટેડિયમ ખાતે યોજાયો હતો. 

તેમાં વેસ્ટ ઇન્ડીઝ સંગીતનું પ્રતિનિધીત્વ કરતા 2,000થી વધુ નૃત્યકાર અને કલાકારોએ ભાગ લીધો હતો, જેમાં કેલિપ્સોથી માંડીને રાગા અને રગેઇ અને સોકાનો સમાવેશ થાય છે. કલાકારોમાં સીએન પૌલ, બાયરોન લી, કેવિન લિટલ, બિરેસ હેમન્ડ, લકી દુબે, બુજુ બેન્ટન, હાફ પિન્ટ, એરો, મેકલ મોન્ટાનો, એલિસન હિન્ડ્સ, ટોની રેબલ, થર્ડ વર્લ્ડ, ગ્રેગોરી ઇસાક્સ, ડેવિડ રડર્સ, શેગી, આઇ થ્રીસ અને જિમી ક્લિફનો સમાવેશ થાય છે. 

આ સમારોહમાં વિવિધ દેશના વડાઓએ હાજરી આપી હતી જેમાં જમૈકાના ગવર્નર-જનરલનો સમાવેશ થાય છે. સમારોહની શરૂઆત સર ગાર્ફીલ્ડ સોબર્સના સંબોધન સાથે થઇ હતી. જમૈકા અને ગ્રિનાડાના વડાપ્રધાનોએ પણ શુભેચ્છા સંદેશા પાઠવ્યા હતા. 

નિયમો અને ધારધોરણો

મેચો
તમામ મેચો સ્થાનિક સમય મુજબ 0930 થી 1715 કલાક વચ્ચે યોજાઇ હતી.  પ્રથમ ઇનિંગ્સ 0930 થી 1300 કલાક અને બીજી ઇનિંગ્સ 1345 થી 1715 કલાક વચ્ચે રમાઇ હતી.  જમૈકા સિવાયના અન્ય તમામ સ્થળ માટે સ્થાનિક સમયUTC-4 હતો, જ્યારે જમૈકામાં રમાયેલી મેચો માટે સ્થાનિક સમય UTC-5 હતો. 

આ મેચો વન ડે ઇન્ટરનેશનલ હતી અને તેનું વન ડે ઇન્ટરનેશનલના નિયમો હેઠળ સંચાલન થયું હતું.  તમામ મેચો 50-50 ઓવરની હતી.  એક ગોલંદાજ એક મેચમાં મહત્તમ 10 ઓવર ફેંકી શકતો હતો. 

ખરાબ હવામાનના કિસ્સામાં મેચનું પરિણામ જાહેર કરવા માટે, મેચ રમી રહેલી બંને ટીમોએ ઓછામાં ઓછી વીસ ઓવરની બેટિંગ કરેલી હોવી જોઇએ (નહી તો મેચમાં જીતની જાહેરાત કરાતી ન હતી, દાખલા તરીકે, બીજો દાવ લઇ રહેલી ટીમ 20 ઓવર પહેલા જ ડિસમિસ થઇ જાય તેવા કિસ્સામાં).  ખરાબ હવામાનના કિસ્સામાં પરિણામ અથવા લક્ષ્યાંક નક્કી કરવા માટે ડકવર્થ-લુઇસ પદ્ધતિ અમલમાં મુકવામાં આવી હતી.  મેચ રમાવાના નિર્ધારિત દિવસે જો પરિણામ જાહેર ન થઇ શકે તો બંને ટીમ બીજા દિવસે ફરીથી મેચ રમી હતી. આ વખતે અગાઉના દિવસે મેચ જ્યાંથી પડતી મુકવામાં આવી હતી ત્યાંથી ફરી શરૂ થઇ હતી. 

કેચ અંગેનો નિર્ણય ટીવી રિપ્લે અધિકારી (ત્રીજા એમ્પાયર)ને સુપરત કરવાનો નવો નિયમ રજૂ કરવામાં આવ્યો હતોઃ જો સ્ટેન્ડિંગ એમ્પાયર તે નક્કી ન કરી શકે કે કેચ સ્પષ્ટ હતો કે કેચનો દાવો કરાયેલો બોલ "બમ્પ બોલ" હતો, તો તે આ નિર્ણય થર્ડ એમ્પાયરને સુપરત કરવાની સત્તા ધરાવતા હતા.  આવા કેચની ટીવી રિપ્લે દ્વારા સમીક્ષા દરમિયાન  થર્ડ એમ્પાયરને જણાય કે બલ્લેબાજે બોલને ફટકાર્યો ન હતો તો તેણે સંકેત આપવાનો રહેતો હતો કે બલ્લેબાજ આઉટ નથી. 

ટુર્નામેન્ટના ગુણ
ગ્રૂપના તબક્કે અને સુપર 8 તબક્કે નીચે મુજબ ગુણ આપવામાં આવ્યા હતાઃ

+ગુણપરિણામોગુણ વિજય 2 ગુણ ટાઇ/અનિર્ણિત 1 ગુણ પરાજય 0 ગુણ
પ્રત્યેક ગ્રૂપની ટોચની બે ટીમને સુપર 8માં મોકલવામાં આવતી હતી અને તેમના પોતાના ગ્રૂપમાંથી અન્ય ક્વોલિફાયર સામે તેમણે મેળવેલા ગૂણ આગળ લઇ જવાતા હતા.  તે જ જૂથમાં નોન ક્વોલિફાયર ટીમ સામે મેળવેલા ગૂણ આગળ લઇ જવાતા ન હતા.  સુપર 8માં તમામ ટીમ અન્ય ગ્રૂપના બાકીના છ ક્વોલિફાયર સાથે મેચ રમતી અને ટોચની ચાર ટીમને સેમિ-ફાઇનલમાં મોકલવામાં આવી હતી.  ટીમની સ્થિતિ મોટે ભાગે ગુણને આધારે નક્કી કરવામાં આવતી હતી.  જ્યારે બે કે તેથી વધુ ટીમ ગુણની દ્રષ્ટિએ સમાન હોય, ત્યારે કઇ ટીમ આગળ વધશે તે નક્કી કરવા માટે નીચેની પદ્ધતિ અમલમાં લેવાઇ હતીઃ 

 તેમના ગ્રૂપ અથવા સુપર 8માં સૌથી વધુ વિજય મેળવ્યા હોય, જે લાગુ પડતું હોય તે 
 ઊંચીનેટ રન રેટ
 બોલ દીઠ લેવાયેલી વિકેટની ઊંચી સંખ્યા 
 હેડ ટુ હેડ મેચના વિજેતા 
 ચીઠ્ઠીઓ નાંખીને ડ્રો કરવો

ગ્રૂપ
સીડ્સ
ટુર્નામેન્ટની શરૂઆત ચાર ગ્રૂપની ચાર લીગથી થઇ હતી.  પ્રત્યેક ટીમે તેના ગ્રૂપની અન્ય ટીમો સામે એક એક મેચ રમી હતી.  ઓસ્ટ્રેલિયા, ભારત, ઇંગ્લેન્ડ અને વેસ્ટ ઇન્ડીઝની ટીમોને તાર્કિક કારણોસર અલગ જૂથમાં રાખવા આવી હતી કારણકે તેમના સમર્થકોની મોટી સંખ્યામાં હાજર રહેવાની ધારણા હતી અને વેસ્ટ ઇન્ડીઝમાં તેમના પરિવહન અને ઉતારાની વ્યવસ્થા મર્યાદિત હતી. ગ્રૂપને કૌસમાં દર્શાવેલા સીડિંગ્સ સાથે (એપ્રિલ 2005થી રેન્કિંગને ધ્યાનમાં લઇને) નીચે મુજબ ગોઠવવામાં આવ્યા હતા.  પ્રત્યેક ગ્રૂપે તેની તમામ મેચ એક જ ગ્રાઉન્ડ પર રમી હતી.

 ગ્રૂપ A  ગ્રૂપ B  ગ્રૂપ C  ગ્રૂપ D   (1)  (5)  (12)  (16)   (2) (6)  (11) (15)  (3) (7) (10) (14)  (4) (8) (9) (13)

પદ્ધતિ
ટુર્નામેન્ટની શરૂઆત પહેલા ખેલાડીઓને સ્થાનિક હવામાનમાં સાનુકૂળ થવા માટે અનેક વોર્મ-અપ મેચ રમાઇ હતી.  ગ્રૂપ તબક્કાની મેચો 13 માર્ચ, મંગળવારથી શરૂ થઇ હતી અને 25 માર્ચ રવિવારના રોજ પૂરી થઇ હતી.  ગ્રૂપ તબક્કે કુલ 24 મેચ રમાઈ હતી. 

પ્રત્યેક ગ્રૂપની ટોચની બે ટીમને "સુપર 8"માં મોકલવામાં આવતી હતી, અહીં પણ લીગ પદ્ધતિ હતી.  પ્રત્યેક ટીમ તેના પ્રારંભિક તબક્કાના ગ્રૂપમા ક્વોલિફાય થઇને તેના પરિણામો આગળ લઇ જશે. જે તે ગ્રૂપમાં ક્વોલિફાય થનારી ટીમ ક્વોલિફાય થનારી અન્ય છ ટીમ સાથે એક-એક મેચ રમશે.  લીગમાં ટોચની ચાર ટીમ સેમિ-ફાઇનલ માટે ક્વોલિફાય થશે.  આ પદ્ધતિ છેલ્લા વર્લ્ડ કપથી બદલવામાં આવી છે જેમાં "સુપર 8"ના સ્થાને "સુપર 6" તબક્કો હતો.  સુપર 8 તબક્કાની મેચ 27 માર્ચ, મંગળવારથી 21 એપ્રિલ શનિવાર સુધી રમાઇ હતી.  સુપર 8 તબક્કામાં કુલ 24 મેચ રમાશે. 

"સુપર 8"ની ટોચની ચાર ટીમ સેમિ-ફાઇનલ રમવા આગળ વધશે.  આ નોકઆઉટ તબક્કો છે જેમાં ટુર્નામેન્ટમાં #1 ટીમ #4 ટીમ સામે રમે છે, અને #2 ટીમ #3 ટીમ સામે મેચ રમે છે.  સેમિ-ફાઇનલની વિજેતા બે ટીમ ફાઇનલમાં એકબીજા સામે ટકરાશે. 

ટુર્નામેન્ટની તમામ મેચોમાં એક દિવસ અનામત રહેશે (મેચના નિર્ધારિત દિવસ બાદનો દિવસ) કે જેથી ખરાબ હવામાનના કિસ્સામાં બીજા દિવસે મેચ પૂર્ણ થઇ શકે. 

ગ્રૂપ તબક્કો
ગ્રૂપ A
તમામ મેચ 1330 UTCએ શરૂ થઇ.
ટીમગુણરમાયેલી મેચવિજયટાઇપરાજયઅનિર્ણિતનેટ રન રેટ 6  3 3 0 0 0 +3.433 4  3 2 0 1 0 +2.403 2  3 1 0 2 0  -2.527 0  3 0 0 3 0  -3.793












ગ્રૂપ B
તમામ મેચ 1330 UTCએ શરૂ થઇ.
ટીમગુણરમાયેલી મેચવિજયટાઇપરાજયઅનિર્ણિતનેટ રન રેટ 6  3 3 0 0 0 +3.493 4  3 2 0 1 0  -1.523 2  3 1 0 2 0 +1.206 0  3 0 0 3 0  -4.345












ગ્રૂપ C
તમામ મેચ 1330 UTCએ શરૂ થઇ.

ટીમગુણરમાયેલી મેચવિજયટાઇપરાજયઅનિર્ણિતનેટ રન રેટ 6  3 3 0 0 0 +2.138 4  3 2 0 1 0 +0.418 2  3 1 0 2 0  -1.194 0  3 0 0 3 0  -1.389












Group D
તમામ મેચ 1430 UTCએ શરૂ થઇ.
ટીમગુણરમાયેલી મેચવિજયટાઈપરાજયઅનિર્ણિતનેટ રન રેટ 6  3 3 0 0 0 +0.764 3  3 1 1 1 0  -0.092 2  3 1 0 2 0 +0.089 1  3 0 1 2 0  -0.886












સુપર 8 તબક્કો

પ્રથમ રાઉન્ડમાં ગ્રૂપની ટોચની બે ટીમ સુપર 8 તબક્કે પહોંચે છે જેને પૂર્ણ રાઉન્ડ-રોબિન ગણવામાં આવે છે. પરંતુ આઠ ટીમમાંથી પ્રત્યેક ટીમ સાત મેચ રમવાના સ્થાને માત્ર છ જ મેચ રમે છે. પ્રત્યેક ગ્રૂપની ટોચની બે ટીમો એક બીજા સામે ફરીથી રમવાના સ્થાને તેમના પરિણામોને આગળ લઇ જાય છે. આમ નીચે દર્શાવેલું ટેબલ પ્રત્યેક ટીમ માટે સાત મેચ દર્શાવે છે જેમાં સુપર 8 ક્વોલિફાયરોની તમામ મેચ અને ગ્રૂપ તબક્કાની મેચોનો પણ સમાવેશ થાય છે.

લીલા રંગમાં બેકગ્રાઉન્ડમાં દર્શાવેલી ટીમો સેમિ-ફાઇનલ માટે ક્વોલિફાય થઇ હતી.

14   7  7  0  0  0 1725 266.1 1314 322 +10   7  5 0 2 0 1586 301.1 1275 337 +10   7  5  0  2  0 1378 308 1457 345.1+8   7  4  0  3  0 1561 299.1 1635 333.2 +6   7  3  0  4  0 1557 344.4 1511 307.4 4   7  2  0  5 0 1595 338.1 1781 337.1 2   7  1 0  6  0 1084 318 1398 284 2   7  1 0  6 0 1111 333 1226 242 
સંક્ષિપ્ત શબ્દો:


 Pts = ગુણ
 W = વિજય
 T = ટાઇ
 L = પરાજય  
 RF = માટે રન
 OF = રમાયેલી ઓવર
 RA = ની સામે રન
 OB = ફેંકાયેલી ઓવર  
 NR = અનિર્ણિત
 NRR = નેટ રન રેટ
 Pld = રમાયેલી મેચ  

સુપર 8 મેચ ટીમ મુજબ

!width=100|
!width=100|
!width=100|
!width=100|
!width=100|
!width=100|
!width=100|
!width=100|
|-
| align="left" |
| style="background:#C0C0C0" |
| AUS 83 runs
| AUS 7 wkts
| AUS 10 wkts
| AUS 215 runs
| AUS 7 wkts
| AUS 9 wkts
| AUS 103 runs
|-
| align="left" |
| AUS 83 runs
| style="background:#C0C0C0" |
| RSA 1 wkt
| BAN 67 runs
| NZL 5 wkts
| RSA 9 wkts
| RSA 7 wkts
| RSA 67 runs
|-
| align="left" |
| AUS 7 wkts
| RSA 1 wkt
| style="background:#C0C0C0" |
| SRI 198 runs
| SRI 6 wkts
| SRI 2 runs
| SRI 8 wkts
| SRI 113 runs
|-
| align="left" |
| AUS 10 wkts
| BAN 67 runs
| SRI 198 runs
| style="background:#C0C0C0" |
| NZL 9 wkts
| ENG 4 wkts
| IRL 74 runs
| WI 99 runs
|-
| align="left" |
| AUS 215 runs
| NZL 5 wkts
| SRI 6 wkts
| NZL 9 wkts
| style="background:#C0C0C0" |
| NZL 6 wkts
| NZL 129 runs
| NZL 7 wkts
|-
| align="left" |
| AUS 7 wkts
| RSA 9 wkts
| SRI 2 runs
| ENG 4 wkts
| NZL 6 wkts
| style="background:#C0C0C0" |
| ENG 48 runs
| ENG 1 wkt
|-
| align="left" |
| AUS 9 wkts
| RSA 7 wkts
| SRI 8 wkts
| IRL 74 runs
| NZL 129 runs
| ENG 48 runs
| style="background:#C0C0C0" |
| WI 8 wkts
|-
| align="left" |
| AUS 103 runs
| RSA 67 runs
| SRI 113 runs
| WI 99 runs
| NZL 7 wkts
| ENG 1 wkt
| WI 8 wkts
| style="background:#C0C0C0" |
|}

મેચો

તમામ મેચ શરૂ થશે 1330 UTC વાગ્યે









































નોક આઉટ તબક્કો

સેમિ-ફાઇનલ




ફાઇનલ


આ પ્રથમ વર્લ્ડ કપ ફાઇનલ હતી કે જે વર્લ્ડ કપ 1996ની ફાઇનલનું પુનરાવર્તન હતું અને બંને સમાન ટીમો સામે હતી. 1996 કપમાં શ્રીલંકા જીતી ગયું હતું.  ઓસ્ટ્રેલિયા તે હાર સિવાય શ્રીલંકા સામેની તમામ વર્લ્ડ કપ મેચ જીતતું આવતું હતું.  આ મેચ શ્રીલંકા માટે વર્લ્ડ કપ ફાઇનલમાં પહોંચવાની બીજી ઘટના હતી જ્યારે ઓસ્ટ્રેલિયા છઠ્ઠી વખત વર્લ્ડ કપ ફાઇનલમાં આવ્યું હતું અને તે છેલ્લા ચાર વર્લ્ડ કપમાં સતત ફાઇનલમાં પહોંચ્યું હતું. 
રિકી પોન્ટિંગએ ટોસ જીતીને બેટિંગ કરવાનું પસંદ કર્યું.  જો કે વરસાદને કારણે મેચ મોડી શરૂ થઇ હતી અને મેચની ઓવરો ઘટાડીને 38 કરાઇ હતી.  એડમ ગિલક્રિસ્ટએ જોરદાર બેટિંગ કરતા 149 રન ફટકાર્યા હતા જે વર્લ્ડ કપ ફાઇનલમાં કોઇ પણ બેટ્સમેન દ્વારા ફટકારાયેલા સર્વૌચ્ચ રન હતા. આ રનને પગલે ઓસ્ટ્રેલિયાનો કુલ સ્કોર પાર કરી ન શકાય તેવી સ્થિતિમાં પહોંચ્યો હતો.  શ્રીલંકાના બેટ્સમેન કુમાર સંગકારા અને સનથ જયસુરિયાએ બીજી વિકેટે 116 રન ફટકાર્યા ત્યાં સુધી મેચ રસાકસીભરી હતી પરંતુ આ જોડી આઉટ થઇ ગયા બાદ શ્રીલંકાની મેચ જીતવાની શક્યતાઓ ધીમે ધીમે ઘટી ગઇ હતી.  મેચમાં વધુ વરસાદ પડતા શ્રીલંકાની ઇનિંગ ઘટાડીને 36 ઓવરની કરાઇ હતી અને તેના માટે 269 રનનો નવો લક્ષ્યાંક મુકવામાં આવ્યો હતો.  33 ઓવરની સમાપ્તિ પર શ્રીલંકાને ડકવર્થ-લુઇસ પદ્ધતિ મુજબ નક્કી કરાયેલા લક્ષ્યાંકને પહોંચી વળવામાં હજુ 37 રન ખુટતા હતા. પરંતુ એમ્પાયરોએ ખરાબ પ્રકાશને કારણે મેચ સસ્પેન્ડ કરી હતી.  ઓસ્ટ્રેલિયાના ખેલાડીઓએ વિજયની ઉજવણી કરવાનું શરૂ કરી દીધું હતું (કારણકે લઘુત્તમ 20 ઓવરો ફેંકાઇ ગઇ હતી)ત્યારે એમ્પાયરોએ ખોટી રીતે જાહેરાત કરી કે મેચ વરસાદને કારણે નહીં પરંતુ ખરાબ પ્રકાશને કારણે સસ્પેન્ડ કરાઇ હતી માટે બાકીની 3 ઓવર બીજા દિવસે ફેંકાશે.  શ્રીલંકાને 18 બોલમાં 61 રનની જરૂર હોવાથી મહેલા જયવર્દને નક્કી કર્યુ કે બીજા દિવસે મેચ રમવાની જરૂર નથી અને તેની ટીમને ફરીથી બેટિંગ કરવાનો આદેશ આપ્યો. રિકી પોન્ટીંગે પણ માત્ર સ્પિનરોને જ ગોલંદાજી આપવાની તૈયારી દર્શાવી હતી.  એમ્પાયરોએ બાદમાં તેમની ભૂલ બદલ માફી માંગી હતી. જો તે સમયે મેચ ચાલુ રહી હોત તો ઓસ્ટ્રેલિયા 37 રને જીતી ગયું હોત.  છેલ્લી ત્રણ ઓવર એકદમ અંધારામાં રમાઇ હતી, જે દરમિયાન શ્રીલંકા તેના સ્કોરમાં માત્ર 9 રનનો ઉમેરો કરી શક્યું હતું. અંતે ઓસ્ટ્રેલિયા ડીએલ પદ્ધતિ મુજબ 53 રને વિજયી બન્યું હતું, કારણકે શ્રીલંકાએ ઓસ્ટ્રેલિયા કરતા બે ઓવર ઓછી બેટિંગ કરી હતી. 
ઓસ્ટ્રેલિયા એક પણ મેચ હાર્યા વગર ટુર્નામેન્ટ જીતી ગયું હતું અને એક પણ મેચ ગુમાવ્યા વગર વર્લ્ડ કપની 29 મેચમાં સતત જીત નોંધાવી હતી.  ઓસ્ટ્રેલિયાના ગોલંદાજ ગ્લેન મેકગ્રાથની 'પ્લેયર ઓફ ધ સિરીઝ' તરીકે જાહેરાત થઇ હતી. 

વિક્રમો

+ ક્રિકેટ વિશ્વ કપ 2007ના વિક્રમોવિક્રમોદેખાવખેલાડીદેશસૌથી વધુ રન  659   મેથ્યુ હેડન ઓસ્ટ્રેલિયા  548   એમ જયવર્દને શ્રીલંકા  539   રિકી પોન્ટિંગ ઓસ્ટ્રેલિયાસૌથી વધુ વિકેટ  26  ગ્લેન મેકગ્રાથ ઓસ્ટ્રેલિયા 23 એમ મુરલીધરન શ્રીલંકા એસ ટેઇટ ઓસ્ટ્રેલિયાસૌથી વધુ ડિસમિસલ(વિકેટ કીપર)  17  એડમ ગિલક્રિસ્ટઓસ્ટ્રેલિયા  15  કુમાર સંગાકારાશ્રીલંકા  14  બ્રેન્ડન મેકકલમન્યૂ ઝીલેન્ડસૌથી વધુ કેચ(ખેલાડી) 8  પી કોલિંગવૂડ  ઇંગ્લેન્ડ જી સ્મિથ દક્ષિણ આફ્રિકા 7  એચ ગિબ્સ દક્ષિણ આફ્રિકા ઇ મોર્ગન આયર્લેન્ડ એમ હેડન ઓસ્ટ્રેલિયા આર પોન્ટિંગ ઓસ્ટ્રેલિયાસ્રોત: Cricinfo.com  

સર્વસામાન્ય નિરીક્ષણ

નોંધપાત્ર ઘટનાઓ
 આયર્લેન્ડની ઝિમ્બાબ્વે સામે પ્રથમ મેચ ટાઇ થઇ હતી. આ વર્લ્ડ કપમાં માત્ર ત્રણ મેચ ટાઇ થઇ હતી. 
 રિકી પોન્ટિંગના સ્કોટલેન્ડ સામે 113 રન, વર્લ્ડ કપ મેચોમાં તેની ચોથી સદી હતી.  આ સાથે તે વર્લ્ડ કપમાં સૌથી વધુ સદી ફટકારનારા બેટ્સમેનો માર્ક વો, સચિન તેંદુલકર અને સૌરવ ગાંગુલીની શ્રેણીમાં આવ્યો હતો. 
 દક્ષિણ આફ્રિકાની ટીમના ખેલાડી હર્શલ ગિબ્સે તેમની ગ્રૂપ A મેચમાં વોર્નર પાર્ક, સેન્ટ કિટ્સ અને નેવિસ ખાતે નેધરલેન્ડ સામે એક દાન વાન બંજ ઓવરમાં છ છગ્ગા ફટકાર્યા અને વનડે ઇન્ટરનેશનલ ક્રિકેટમાં આવી સિદ્ધિ હાંસલ કરનાર પ્રથમ ખેલાડી બન્યો. 
 દક્ષિણ આફ્રિકાની ટીમે નેધરલેન્ડ સામે 18 છગ્ગા ફટકાર્યા. વર્લ્ડ કપ ઇન્ટરનેશનલ વન ડે મેચમાં એક જ ઇનિંગમાં ફટાકારાયેલા આ સૌથી વધુ છગ્ગા છે. બાદમાં ભારતએ પણ બર્મુડા સામેની મેચમાં 18 છગ્ગા ફટકાર્યા હતા. 
 ન્યૂ ઝીલેન્ડના ખેલાડી બ્રેન્ડન મેકકલુમે કેનેડા સામે સૌથી ઝડપી (20 બોલમાં) અડધી સદી ફટકારી હતી અને છ દિવસ અગાઉ નેધરલેન્ડ સામે 21 બોલમાં અડધી સદી ફટકારવાનો માર્ક બાઉચરનો વિક્રમ તોડ્યો હતો. 
 બાંગ્લાદેશે ભારત અને બર્મુડાને હરાવીને વર્લ્ડ કપમાં ગ્રૂપ તબક્કે સૌપ્રથમ વખત લાયકાત હાંસલ કરી.  બાંગ્લાદેશે બાદમાં સુપર 8 તબક્કામાં દક્ષિણ આફ્રિકાને હરાવ્યું હતું. 
 આયર્લેન્ડે તેમની ગ્રૂપ મેચમાં પાકિસ્તાનને હરાવ્યું અને તેને ટુર્નામેન્ટમાંથી બહાર ફેંકી દીધું.  આયર્લેન્ડ તેની સૌપ્રથમ વર્લ્ડ કપ રમતમાં સુપર 8 તબક્કા માટે ક્વોલિફાય થયું. 
 પાકિસ્તાનના કોચ બોબ વૂલ્મર તેમની ટીમની આયર્લેન્ડમાં હાર બાદ તેમના હોટલના રૂમમાંથી મૃત હાલતમાં મળી આવ્યા.  વૂલ્મરના મૃત્યુના સંજોગો જોતા હત્યાની તપાસ હાથ ધરાઇ હતી પરંતુ જમૈકા પોલીસે જાહેર કર્યું હતું કે વૂલ્મરનું મોત કુદરતી રીતે થયું હતું. 
 પાકિસ્તાની ખેલાડી ઇમરાન નાઝીરે ગ્રૂપ તબક્કાની ફાઇનલ મેચમાં ઝિમ્બાબ્વે સામે 160 રન ફટકાર્યા. તે વેસ્ટ ઇન્ડીઝમાં રમાયેલી મેચોમાં એક જ ખેલાડી દ્વારા કરાયેલો સૌથી ઊંચો વ્યક્તિગત સ્કોર હતો. 
 પાકિસ્તાનના કેપ્ટન ઇન્ઝમામ ઉલ હકે વન ડે ક્રિકેટમાંથી તેના રાજીનામાની જાહેરાત કરી અને પાકિસ્તાન ટીમના કપ્તાન પદેથી રાજીનામું આપ્યું, જે પાકિસ્તાન ટીમની ટુર્નામેન્ટમાં ભાગીદારીના અંતથી અમલી બન્યું હતું. 
 કેટલાક અંગ્રેજ ખેલાડીઓ સામે સંચારબંધિના ભંગ બદલ શિસ્તભંગના પગલા લેવાયા હતા, કેટલાક ખેલાડીઓને દંડ ફટકારાયો હતો અને એન્ડ્રુ ફ્લિન્ટોફને ઇંગ્લેન્ડની ટીમના વાઇસ કેપ્ટન પદેથી હાંકી કઢાયો હતો અને તેમના ગ્રૂપની કેનેડા સામેની મેચમાં તેને પડતો મુકાયો હતો. 
 ભારતે બર્મુડા સામે 50 ઓવરમાં 5 વિકેટે 413 રન ફટકારી વર્લ્ડ કપ મેચમાં મહત્તમ રન ફટકારવાનો વિક્રમ સર્જ્યો અને વર્લ્ડ કપ ઇનિંગ્સમાં 400થી વધુ રન ફટકારનાર સૌપ્રથમ ટીમ બની.  તે વેસ્ટ ઇન્ડીઝમાં લિસ્ટ A ટીમ દ્વારા બનાવાયેલું સૌથી મોટું ટીમ ટોટલ હતું. ભારતે બર્મુડાને 156 રને બોલ્ડ આઉટ કરી 257 રને જીત મેળવી, જે વન ડે ઇન્ટરનેશનલમાં આટલા મોટા માર્જિનથી જીત મેળવવાનો પ્રથમ કિસ્સો છે. 
 ઓસ્ટ્રેલિયાના મેથ્યુ હેડને દક્ષિણ આફ્રિકા સામે સૌથી ઝડપી (66 બોલમાં) વર્લ્ડ કપ સદી બનાવી. તેણે અગાઉના વિક્રમ કરતા એક બોલ વહેલી સદી ફટકારી હતી. 
 હર્શલ ગિબ્સ અને મેથ્યુ હેડન બંનેએ વ્યક્તિગત વિક્રમજનક સિદ્ધિ હાંસલ કર્યા બાદ બંનેને સેન્ટ કિટ્સ એન્ડ નેવિસનું માનદ નાગરિકત્વ આપવામાં આવ્યું હતું. 
 વર્લ્ડ કપમાં હેટ્રીક નોંધાવનાર લસિથ મલિંગા પાંચમો ખેલાડી બન્યો. તેણે ત્રણ બોલમાં દક્ષિણ આફ્રિકાની ત્રણ વિકેટ લીધી હતી. તેના ત્યાર પછીના બોલમા તેણે ચોથી વિકેટ લીધી હતી આમ વન ડે ઇન્ટરનેશનલમાં એક પછી એક ચાર બોલમાં ચાર વિકેટ લેનાર મલિંગા સૌપ્રથમ ખેલાડી બન્યો હતો. 
 ગ્લેન મેકગ્રાથ વર્લ્ડ કપના ઇતિહાસમાં સૌથી વધુ વિકેટ લેનાર ખેલાડી બન્યો. તેણે બાંગ્લાદેશ સામે 56મી વર્લ્ડ કપ વિકેટ મેળવીને વાસિમ અક્રમનો 55 વિકેટનો વિક્રમ તોડ્યો હતો. 
 વેસ્ટ ઇન્ડીઝના કપ્તાન બ્રાયન લારાએ તમામ પ્રકારના ક્રિકેટમાંથી તેની નિવૃત્તિની જાહેરાત કરી. 
 પૂર્ણ સમયના બે સભ્યો પાકિસ્તાન અને બાંગ્લાદેશને હરાવીને આયર્લેન્ડે વર્લ્ડ કપમાં સફળ પ્રવેશ કર્યો હતો. આને પગલે આયર્લેન્ડને મુખ્ય વન ડે ઇન્ટરનેશનલ ચેમ્પિયનશિપ ટેબલમાં આગળ મોકલવામાં આવ્યું હતું. 
 આયર્લેન્ડની પાકિસ્તાન અને બાંગ્લાદેશ સામે જીતે તેમની ટીમના વન ડે ઇન્ટરનેશનલ રેન્કિંગને નંબર દસના સ્થાન પર પહોંચાડ્યું હતું, જે કેન્યા અને પૂર્ણ સમયના સભ્ય ઝિમ્બાબ્વે કરતા આગળ હતું. 
 એડમ ગિલક્રિસ્ટ અને મેથ્યુ હેડને સુપર 8 મેચમાં શ્રીલંકા સામે પ્રથમ વિકેટે 76 રન ફટકાર્યા હતા.  50થી વધુ રન ફટકારવાની આ તેમની 40મી ભાગીદારી હતી.  અગાઉ વેસ્ટ ઇન્ડીઝના ડેસમન્ડ હેઇન્સ અને ગોર્ડન ગ્રીનીજે 39 વખત ભાગીદારીમાં 50થી વધુ રન ફટકાર્યા હતા. 
મેથ્યુ હેડનની ન્યૂ ઝીલેન્ડ સામે સદી વર્લ્ડ કપમાં 100મી સદી હતી અને એક ટુર્નામેન્ટમાં કોઇ એક ખેલાડી દ્વારા ત્રણ સદી ફટકારવાનો આ ત્રીજો કિસ્સો હતો.  તે માર્ક વો અને સૌરવ ગાંગુલીને સમકક્ષ થયો હતો, કારણકે માત્ર આ બે ખેલાડીઓએ જ વર્લ્ડ કપમાં ત્રણ સદી ફટકારી હતી. 
 ઇંગ્લેન્ડ-વેસ્ટ ઇન્ડીઝ મેચનું એમ્પાયરિંગ કરીને રુડી કર્ટ્ઝન વનડે ઇન્ટરનેશનલ મેચમાં સૌથી વધુ એમ્પાયરિંગ કરવામાં ડેવિડ શેફર્ડ કરતા પણ આગળ નીકળી ગયા હતા.  તે કર્ટ્ઝનની 173મી મેચ હતી જ્યારે શેફર્ડે 172 મેચોમાં એમ્પાયરિંગ કર્યું હતું. 
 સ્ટીવ બકનરે સળંગ પાંચ વર્લ્ડ કપ ફાઇનલમાં એમ્પાયિરંગ કરીને નવો વિક્રમ નોંધાવ્યો હતો. 
 શ્રીલંકાના ખેલાડી રસેલ આર્નોલ્ડે ઇન્ટરનેશનલ ક્રિકેટમાંથી તેની નિવૃત્તિની જાહેરાત કરી. 
 સબિના પાર્ક ખાતે રમાયેલી સેમિ ફાઇનલમાં શ્રીલંકા સામે હારને પગલે ન્યૂ ઝીલેન્ડ ટીમનું એક દાયકાથી વધુ સમય સુધી સુકાન સંભાળનાર કપ્તાન સ્ટિફન ફ્લેમિંગએ ન્યૂ ઝીલેન્ડની વન ડે ટીમના કપ્તાન પદેથી રાજીનામું આપ્યું.  તેણે 218 વન ડે મેચોમાં ન્યૂ ઝીલેન્ડ ટીમનું કપ્તાન પદ સંભાળ્યું હતું. 
 ઓસ્ટ્રેલિયાએ સતત ચાર વર્લ્ડ કપની ફાઇનલમાં પહોંચીને નવો ઇતિહાસ રચ્યો હતો. 
 સેમિ ફાઇનલમાં દક્ષિણ આફ્રિકાની ટીમનો ઓસ્ટ્રેલિયા સામે 149 રનમાં ઓલ આઉટનો સ્કોર વર્લ્ડ કપનો સૌથી નીચો સ્કોર હતો. 
ગ્લેન મેકગ્રાથએ દક્ષિણ આફ્રિકાની 3 વિકેટ ઝડપતા તેનો ટુર્નામેન્ટમાં વિકેટનો કુલ આંક 25 થયો હતો જે વર્લ્ડ કપ મેચનો અત્યાર સુધીનો મહત્તમ છે. 
મેથ્યુ હેડને દક્ષિણ આફ્રિકા સામે 41 રન ફટકારીને ટુર્નામેન્ટમાં 600 રન પુરા કર્યા હતા. ટુર્નામેન્ટમાં 600 રન ફટકારનાર તે બીજો ખેલાડી હતો.  ફાઇનલમાં તેણે શ્રીલંકા સામે વધુ 38 ફટકાર્યા હતા અને હવે તે સચિન તેંદુલકરના વિક્રમ ટુર્નામેન્ટના કુલ રન 673થી માત્ર 14 રન દૂર હતો. 
 એડમ ગિલક્રિસ્ટ અને મેથ્યુ હેડન વચ્ચેની 172 રનની ભાગીદારી વર્લ્ડ કપ ફાઇનલી સૌથી મોટી ઓપનિંગ બેટ્સમેનની ભાગીદારી છે. 
 ક્રિકેટ વર્લ્ડ કપ ફાઇનલમાં સદી ફટકારનાર એડમ ગિલક્રિસ્ટ પાંચમો ખેલાડી બન્યો હતો. આ અગાઉ વર્લ્ડ કપ ફાઇનલમાં ક્લાઇવ લોઇડે 1975માં , વિવ રિચાર્ડ્સે 1979માં, અરવિંદ ડી સિલ્વાએ 1996માં અને રિકી પોન્ટિંગે 2003માં સદી ફટકારી હતી.  વર્લ્ડ કપ ફાઇનલમાં તેનો 149 રનનો સ્કોર અત્યાર સુધીનો વર્લ્ડ કપ ફાઇનલનો મહત્તમ સ્કોર છે. તેણે રિકી પોન્ટીંગનો વર્લ્ડ કપ ફાઇનલમાં 140 રન બનાવવાનો વિક્રમ તોડ્યો હતો. 
 સળંગ ત્રણ ક્રિકેટ વર્લ્ડ કપ જીતનાર ઓસ્ટ્રેલિયા પ્રથમ ટીમ બની. 
 ગ્લેન મેકગ્રાથએ સફળ પ્રદર્શન બાદ તમામ પ્રકારની આંતરરાષ્ટ્રીય ક્રિકેટમાંથી તેની નિવૃત્તિની જાહેરાત કરી. 

બોબ વૂલ્મરનું મૃત્યુ

આયર્લેન્ડે પાકિસ્તાનને હરાવી વર્લ્ડ કપ ટુર્નામેન્ટમાંથી બહાર ફેંકી દીધાના એક દિવસ બાદ 18 માર્ચ 2007ના રોજ પાકિસ્તાન ક્રિકેટ ટીમના કોચ બોબ વૂલ્મર મૃત હાલતમાં મળી આવ્યા હતા.  જમૈકાની પોલીસે તેમના મૃતદેહનું શબપરિક્ષણ કર્યુ, પરંતુ તેમાં કોઇ તારણ બહાર આવી શક્યું ન હતું.  બીજા દિવસે પોલીસે જાહેરાત કરી હતી કે મૃત્યુ શંકાસ્પદ હતું અને પોલીસે તેમાં સંપૂર્ણ તપાસ કરવાની જાહેરાત કરી હતી.  વધુ તપાસમાં બહાર આવ્યું હતું કે વૂલ્મરનું ગળુ દબાવીને હત્યા કરવામાં આવી હતી અને તપાસ હત્યાના કેસ તરીકે કરવામાં આવશે.  લાંબી તપાસ બાદ જમૈકાની પોલીસે વૂલ્મરની હત્યા કરાઇ છે તેવું નિવેદન સત્તાવાર રીતે રદ કર્યુ હતું અને પુષ્ટિ આપી હતી કે તે કુદરતી રીતે મૃત્યુ પામ્યા હતા. 

ટીકા
વર્લ્ડ કપ 2007ના વધુ પડતા વેપારીકરણને પગલે તેના આયોજકોની કેટલાક દ્વારા ટીકા થઇ હતી. કેટલાક પ્રેક્ષકોએ આઇસીસી (ICC)ની સુરક્ષાના કારણોસર લાદવામાં આવેલા પ્રતિબંધો સામે બળાપો કાઢ્યો હતો. પ્રેક્ષકોને મેચ દરમિયાન બહારનું ખાવાનું, સંકેતો, રેપ્લિકા કિટ અને મ્યુઝિક ઇન્સ્ટ્રુમેન્ટ પેવેલિયનમાં લઇ જવાની મનાઇ ફરમાવવામાં આવી હતી. જો કે આ બધી બાબતો કેરિબિયન ક્રિકેટની પરંપરાનો એક ભાગ છે તેમ છતાં મનાઇ કરાઇ હતી. સત્તાવાળાઓ પર ક્રિકેટ અને ક્રિકેટિંગ પરંપરાઓને મેચથી દૂર રાખવાનો આરોપ હતો.   સર વિવ રિચાર્ડ્સે ચિંતા વ્યકત કરી હતી.  ટિકીટની ઊંચી કિંમત અને કન્સેશન રાખવા બદલ પણ આઇસીસી (ICC)ની ઝાટકણી કઢાઇ હતી, ટિકીટની આ કિંમત ઘણા સ્થળો પર સ્થાનિક રહેવાસીઓની પહોંચની બહાર ગણવામાં આવી હતી.  આઇસીસી (ICC)ના સીઇઓ માલ્કમ સ્પીડે જણાવ્યું હતું કે આઇસીસી (ICC) સમસ્યા સ્વીકારે છે પરંતુ તેમાં સ્થાનિક આયોજકનો  વાંક છે.  જો કે બાદની મેચોમાં વધુ ભીડ હતી કારણકે ટુર્નામેન્ટમાં આગળ વધતા સ્થાનિક આયોજકોએ પ્રતિબંધો હળવા કરતા લોકોએ ઉત્સાહભેર ભાગ લીધો હતો.  તેઓ 42 મિલિયન અમેરિકન ડોલરના લક્ષ્યાંકને પહોંચી શક્યા ન હતા તેમ છતાં ટિકીટના વેચાણમાંથી થયેલી આવક છેલ્લા વર્લ્ડ કપની ટિકીટના વેચાણમાંથી થયેલી આવક કરતા બમણી હતી. 2007 વર્લ્ડ કપમાં 32 મિલિયન અમેરિકન ડોલરની ટિકીટના વેચાણથી આવક નોંધાઇ હતી, જે ક્રિકેટ વર્લ્ડ કપ ઇતિહાસની ટિકીટના વેચાણથી થયેલી સૌથી વધુ આવક છે. 

ભારત અને પાકિસ્તાન તેમની બે મેચ ગુમાવ્યા બાદ ગ્રૂપ તબક્કાથી આગળ વધવામાં નિષ્ફળ રહેતા વર્લ્ડ કપની તેના માળખા માટે પણ ટીકા થઇ હતી.  આને પગલે આયર્લેન્ડ અને બાંગ્લાદેશ સુપર 8 તબક્કે પ્રવેશી શક્યા હતા અને પછી (બાંગ્લાદેશની દક્ષિણ આફ્રિકા સામે જીતના અપસેટ સિવાય) સતત હારતા આવ્યા હતા.  ભારત અને પાકિસ્તાનની ગ્રૂપ તબક્કા બાદ ટુર્નામેન્ટમાંથી બાદબાકી થઇ જતા કેરિબીયનમાં મુલાકાતીઓની સંખ્યામાં મોટો ઘટાડો નોંધાયો હતો. ભારત અને પાકિસ્તાનની સુપર 8માં પ્રવેશવાની શક્યતા ન હોવાથી ઘણા ચાહકો નિરાશ થઇને કેરિબીયન છોડીને ચાલ્યા ગયા હતા. ભારત અને પાકિસ્તાન વચ્ચેની મેચને હંમેશા પૈસાની ટંકશાળ ગણવામાં આવે છે.ભૂતપૂર્વ BCCI વડાએ ભારતની વિદાય માટે મેચના માળખા પર આરોપ મુક્યો હતો   બીસીસીઆઇએ બાદમાં દાવો કર્યો હતો કે તે વાતનું ધ્યાન રાખશે કે આઇસીસી (ICC) આગામી ક્રિકેટ વર્લ્ડ કપ 2011 માટે વર્લ્ડ કપ ક્રિકેટના માળખામાં ફેરફાર કરવામાં આવશે. 

આ ટુર્નામેન્ટ વધુ પડતી લાંબી હોવાની પણ ટીકા થઇ હતી.  આ ટુર્નામેન્ટ 6 સપ્તાહ સુધી રમાઇ હતી જેની લંબાઇ વર્લ્ડ કપ 2003 જેટલી જ હતી, પરંતુ વર્લ્ડ કપ 1999ની 5 સપ્તાહ અને 1996ની ચાર સપ્તાહની ટુર્નામેન્ટ કરતા લાંબી હતી.  પ્રખ્યાત વેસ્ટ ઇન્ડીઝ ફાસ્ટ બોલર માઇકલ હોલ્ડિંગે પણ વર્લ્ડ કપ 2007ની ક્વોલિફિકેશન પ્રક્રિયાની ટીકા કરી હતી.  હોલ્ડિંગે ઓછી મેચ રમેલી નાની ટીમોને નિર્ણાયક તબક્કા સુધી પહોંચવા અને ત્યાર બાદ સતત હારવાથી થનાર લાભ અંગે શંકા વ્યકત કરી હતી.  જો કે સ્કોટલેન્ડના ભૂતપૂર્વ કેપ્ટન જ્યોર્જ સેલમન્ડે દાવો કર્યો હતો કે તેના જેવી નાની ટીમો માટે મોટી ટીમે સામે વન-ડે ક્રિકેટ રમવાની તક અમૂલ્ય છે અને તેમણે હોલ્ડિંગના નિવેદનની માન્યતા અંગે પ્રશ્ન કર્યો હતો.આઇસીસી (ICC) એસોસિયેટ્સે હોલ્ડિંગની તેની ટિપ્પણી બદલ ટીકા કરી   ટુર્નામેન્ટમાં ભાગ લઇ રહેલા મોટા ભાગના નિષ્ણાતો અને ખેલાડીઓએ વર્લ્ડ કપમાં નાની ટીમની ભાગીદારીને સમર્થન આપ્યું હતું.  આયર્લેન્ડ અને બાંગ્લાદેશ સુપર 8 સુધી પહોંચતા આ સમર્થન વધુ મજબૂત થયુ હતું અને તેઓ સમગ્ર ટુર્નામેન્ટ દરમિયાન સ્પર્ધાત્મક રહ્યા હતા.  

વધુ ટીકા ફાઇનલ મેચના અંતે ઉભી થયેલી ગુંચવણને કારણે પેદા થઇ હતી. ફાઇનલ મેચના અંતે એમ્પાયરોએ ખરાબ પ્રકાશને કારણે મેચ સસ્પેન્ડ કરી હતી જ્યારે સત્તાવાર જાહેરાત અને સ્કોરબોર્ડે ઓસ્ટ્રેલિયાને વિજેતા જાહેર કરી દીધી હતી અને ઓસ્ટ્રેલિયાની ટીમે ઉજવણી પણ શરૂ કરી દીધી હતી, પરંતુ એમ્પાયરોએ ખોટી રીતે ભારપૂર્વક જણાવ્યું હતું કે મેચ માત્ર સસ્પેન્ડ થઇ છે પૂર્ણ થઇ નથી અને બાકીની ત્રણ ઓવર રમવી પડશે.  અને આમ બે ટીમના કેપ્ટન વચ્ચે પરસ્પરની શાખને કારણે થયેલા કરારને પગલે શ્રીલંકાની ટીમ ખરાબ પ્રકાશ સ્થિતિમાં 3 મેચ રમ્યું હતું.  એમ્પાયરો અને આઇસીસી (ICC)એ અનિચ્છનીય સ્થિતિ માટે માફી માંગી હતી અને પરિસ્થિતિના ભારે દબાણ હેઠળ આ બિનજરૂરી બંધારણીય ભૂલ થઇ હોવાનું જણાવ્યું હતું.  જૂનમાં આઇસીસી (ICC)એ જાહેરાત કરી હતી કે ઓનફીલ્ડ એમ્પાયર સ્ટીવ બકનર અને અલીમ દાર, રિઝર્વ એમ્પાયર રુડી કોર્ટ્ઝન અને બિલી બોડન અને મેચ રેફ્રી જેફ ક્રોને ટ્વેન્ટી20 વર્લ્ડ ચેમ્પિયનશિપ 2007માંથી સસ્પેન્ડ કરવામાં આવે છે. 

તૈયારીઓમાં સમસ્યા
વર્લ્ડ કપની શરૂઆત પહેલા અનેક સમસ્યાઓ સામે આવી હતી.  કેટલાક સ્થળોની તૈયારી વર્લ્ડ કપના ઉદઘાટન સમારોહ 11 માર્ચ 2007 સુધી પૂરી થઇ ન હતી.  સબિના પાર્ક ખાતે સુરક્ષાના કારણોસર નોર્થ સ્ટેન્ડમાં ફીટ કરાયેલી બેઠકો દૂર કરવામાં આવી હતી.  જમૈકામાં ટ્રિલોની સ્ટેડિયમ ખાતે ગ્રાઉન્ડ સ્ટાફ એક્રિડિટેશન સમસ્યાને કારણે વોર્મ અપ મેચમાં ગ્રાઉન્ડમાં પ્રવેશ મેળવી શક્યા ન હતા.  વધુમાં દક્ષિણ આફ્રિકા અને ઓસ્ટ્રેલિયા બંનેએ પ્રેક્ટિસ સુવિધા અંગે ચિંતા વ્યકત કરી હતી. 

આ પણ જુઓ
વેસ્ટ ઇન્ડીઝ ક્રિકેટ બોર્ડ

નોંધ

બાહ્ય લિંક્સ

ક્રિકેટ વિશ્વ કપ 2007 વેબસાઇટ
આઇસીસી (ICC)નો વર્લ્ડ કપ 2007નો ટૂંકો અહેવાલ 
ICC વેબસાઇઠ - ક્રિકેટ વર્લ્ડ કપ પેજ 
Cricinfo - ક્રિકેટ વિશ્વ કપ 2007

શ્રેણી:ક્રિકેટ